[{"text_idx": "#000002", "text": "La nocio mafio elvokas intereson pro la efiko, kiu rezultas de la pluraj aventuraj libroj kaj filmoj, unuavice \u201eLa baptopatro\u201d \u2013 romano de Mario Puzo kaj filmo fare de Francis Coppola. Lau\u0306 aserto de la au\u0306toro de la libro, tiaspecaj verkoj elvokis ec\u0302 timon c\u0302e turistoj, kiuj hezitas viziti Sicilion. Celo de la pos\u0302libreto, eldonita en kelkaj lingvoj samtempe, estas forigi tiun timon kaj objektive klarigi al turistoj, kio ja vere estas la sicilia mafio kaj aliaj parencaj krimorganizaj\u0302oj."}, {"text_idx": "#000003", "text": "La au\u0306toro konstruas la tekston en formo de respondoj al la demandoj, kiujn, lau\u0306 lia aserto, plej ofte starigas scivolaj homoj. Al la respondoj helpas aldonaj utilaj klarigoj, kiujn faris en formo de piednotoj la tradukintoj. La respondoj estas precizaj, klaraj kaj bone vortumitaj, kaj la c\u0302efa celo de la libro estas plenumita: la leganto ricevas g\u0302eneralan imagon pri tio, kio estas la sicilia mafio, kaj kion g\u0302i similas en aliaj regionoj de Italio kaj en aliaj landoj de la mondo."}, {"text_idx": "#000004", "text": "Estas klarigite, ke mafio principe ne estas kaj neniam estis \u201ebona\u201d, sed c\u0302iam estis krima kaj senmorala organize, malgrau\u0306 tio, ke dum 150 jaroj de sia ekzisto g\u0302i grave evoluis kune kun evoluo de la socio kaj s\u0302tataj institucioj, en kiujn g\u0302i c\u0302iam penis integrig\u0302i. Krome, kaj tre grave, por tiuj homoj, kiuj opinias, ke Sicilio elvokas timon pro ekzisto tie de la mafio, estas bone montrite, ke al turistoj kaj aliaj vizitantoj g\u0302i tute ne dang\u0302eras, kaj siciliaj urboj estas ec\u0302 signife malpli dang\u0302eraj ol grandaj metropoloj kiel Novjorko, Londono kaj aliaj."}, {"text_idx": "#000005", "text": "Tamen, la libreto havas unu gravan mankon: la koncizecon. Pro g\u0302i restas ne klaraj au\u0306 nur menciitaj pluraj problemoj, kiuj interesas la leganton. Ekzemple, tiaj demandoj, kiel historiaj radikoj de la fenomeno mafio, rilatoj de la mafio kun fas\u0302isma reg\u0302imo kaj kun aliancanoj dum la dua mondmilito, nuntempa influo de la mafio al la aktuala politiko ktp estas signitaj nur per po unu-du frazoj. Jes, en la libro estas referencoj al diversaj profundaj historiaj kaj sociologiaj esploroj, sed la fontoj ekzistas c\u0302efe en la itala lingvo kaj apenau\u0306 facile atingeblas al leganto, ne posedanta tiun lingvon. Do la scivolo de la leganto pri pli profunda kompreno estas ne saturita."}, {"text_idx": "#000006", "text": "Pro tio mi, kiu ja pli frue jam interesig\u0302is pri la afero, eksciis ne multon novan \u2013 sed ja mi ne estas sola homo, kiu volus ekscii pri tio g\u0302uste de la italoj, kiuj spertis ekziston de mafio kaj batalon kontrau\u0306 g\u0302i pli longe ol c\u0302iuj ceteraj popoloj. Tial mi plu revas pri apero en Esperanto de pli ampleksa, detala kaj profunda libro pri mafio, verkita de la sama au\u0306 alia serioza itala au\u0306toro."}, {"text_idx": "#000007", "text": "La libreto Mafio klarigata al turistoj deklarate aperis c\u0302e\nDi Girolamo, kiu krome publikigis g\u0302in en ses aliaj lingvoj. Sur\nla dorskovrilo estas skribita: \u201cLa esperanta versio estas adaptita\nkaj prinotita cele al vasta internacia publiko...\u201d, do oni povas\nesperi, ke la laboro estis farita konscience."}, {"text_idx": "#000008", "text": "Natura sagaceco rajtigas kompreni, ke evidente temis pri iu kampanjo,\nkiun okazigas la eldonejo, volante lau\u0306eble plejmulte disvastigi la libron\n(alia demando, kiucele ili lanc\u0302is la tuton). Vers\u0302ajne do italiaj\nesperantistoj, iel eksciinte pri la afero, proponis envicigi Esperanton. Se\ntiel, ili faris tute bone, c\u0302ar la ekstera mondo ricevis plian pruveton, ke\nEsperanto estas tute samrajta kaj sampova lingvo, kiel la ceteraj."}, {"text_idx": "#000009", "text": "Sed levig\u0302as demando, c\u0302u esperantistoj mem bezonas g\u0302in,\nla libron? Oni apenau\u0306 povas imagi esperantiston, kiu, planante\nsian viziton en Italion (ni ne forgesu, ke oni anoncas la libron kiel\nporturistan!), ac\u0302etos (cetere, kie?) libron ne pri vidindaj\u0302oj\nde Romo, Florenco, Venecio, sed pri sicilia mafio, des pli \u2013"}, {"text_idx": "#000012", "text": "Ni menciis \u201cintencan malkoncizigon\u201d de la libro, sed fakte\ntemas pri teksto, kiu estas iom pli ampleksa ol ordinara granda\nartikolo, sed kiun oni tre volis fari libro kaj jes faris. Konsiderante\nla g\u0302eneralan amplekson de la libro (64 pag\u0302oj), grandan tiparon,\nmultajn vakajn pag\u0302ojn kaj ok (!) foliojn kun ial itala vorto\nannotazioni (notoj), la penoj estas troevidentaj kaj iom amuzaj."}, {"text_idx": "#000013", "text": "Mi konsilus al la rajtoposedantoj iom poluri la tekston, forigi vakajn\nlokojn kaj \u201cannotazioni\u201d, fari el la libro por-legan dosieron\n(PDF au\u0306 simile) kaj proponi g\u0302in senpage al la Esperanto-publiko. Tiel la\ninteresa teksto ricevos meritan kvanton da legantoj."}]